ARA: Vettura tieħu n-nar f'għalqa fil-Mellieħa
Imtella' Ġunju 23, 2020 - Aġġornata 23 Ta' Ġunju, 2020 4:24pm Membri tal-Protezzjoni Ċivili ssejħu biex jitfu nar li qabad viċin il-bypass tal-Mellieħa dalgħodu. Il-Pulizija qalet lil TVM li kienet infurmata bin-nar għall-ħabta tal-11.20am. Mill-ewwel tagħrif jirriżulta li vettura li kienet f'għalqa, viċin garaxx, ħadet in-nar. In-nirien ġew ikkontrollati mill-pumpiera, u f'dan l-istadju ħadd ma jidher li weġġa'.